Анатоль Герасімавіч Шашкоў

Анатоль Герасімавіч Шашко́ў ( — Памяці вучонага: ШАШКОЎ Анатоль Герасімовіч) — вучоны ў галіне цеплафізікі, доктар тэхнічных навук (1967), прафесар (1967), акадэмік Нацыянальнай акадэміі навук Беларусі (1980; член-карэспандэнт з 1970). Заслужаны дзеяч навукі БССР (1978).

 Біяграфія 
Нарадзіўся ў горадзе Гомель. У 1949 годзе скончыў Сярэднеазіяцкі політэхнічны інстытут і пачаў працу ў Інстытуце торфу Акадэміі навук БССР. У 1955 годзе абараніў кандыдацкую дысертацыю. З 1955 года ў Інстытуце цепла- і масаабмену Нацыянальнай акадэміі навук Беларусі: старшы навуковы супрацоўнік, вучоны сакратар, у 1959—1991 гадах загадчык лабараторыі, у 1971—1974 і 1976—1980 гадах намеснік дырэктара, у 1974—1976 гадах выконваючы абавязкі дырэктара. У 1976—1988 гадах галоўны рэдактар «Інжынерна-фізічнага часопіса». З 1980 года А. Г. Шашкоў у Інстытуце прыкладной фізікі Акадэміі навук БССР на пасадзе намесніка дырэктара, а з 1993 года — саветнік Інстытута цепла- і масаабмену імя А. В. Лыкава Нацыянальнай акадэміі навук Беларусі.

Памёр 24 студзеня 2011 года.

 Навуковая дзейнасць 
Аўтар навуковых прац па праблемах тэрмаанемаметрыі, працэсам пераносу цяпла ў газах і цвёрдых целах, разліку электрычных ланцугоў з цеплазалежнымі супраціўленнямі, пытаннях праектавання складаных тэрмаанемаметрычных сістэм. Займаўся даследаваннем цячэння глейкіх вадкасцяў праз драселіруючыя прылады, цеплаабмену цвёрдых целаў з газамі, залежнасці цеплаправоднасці газаў і газавых сумесяў ад тэмпературы і канцэнтрацыі. Стварыў асновы сістэмна-структурнага падыходу да аналізу задач цеплаправоднасці і ідэнтыфікацыі цеплафізічных уласцівасцяў рэчываў і цеплавых патокаў. Разам з акадэмікам А. В. Лыкавым стварыў кафедру цеплафізікі (сучасная кафедра энергафізікі) у Беларускім дзяржаўным універсітэце.

Пад кіраўніцтвам А. Г. Шашкова абаронены 43 кандыдацкія дысертацыіИмя в белорусской науке: Шашков Анатолий Герасимович . Шэраг яго вучняў сталі дактарамі навук.

Аўтар больш за 180 навуковых прац, у тым ліку 14 манаграфій. Сааўтар шэрагу патэнтаўБанк патентов РФ на изобретения и промышленные образцы ФИПС Роспатента .

Сярод апублікаванага:
 Динамические свойства цепей с термисторами. — М. — Л.: Госэнергоиздат, 1961. (разам з А. С. Каспяровіч)
 Терморезисторы и их применение. — М., 1967.
 Теплообмен в электродуговом нагревателе газа. — М.: Энергия, 1974. (разам з В. І. Крыловічам)
 Системно-структурный анализ процесса теплообмена и его применение. — М.: Энергоатомиздат, 1983.
 Теплофизика оптических сред. / / О. А. Сергеев, А. Г. Шашков — Мн.: Наука и техника, 1983.
 Волновые явления теплопроводности. — Мн., 1993; 2-е изд., М.: Едиториал УРСС, 2004. (у сааўтарстве)

 Узнагароды 
 Ордэн Працоўнага Чырвонага Сцяга (1986), медаль.
 Прэмія Нацыянальнай акадэміі навук Беларусі імя акадэміка А. В. Лыкава 2005 года.

 Літаратура 


 Спасылкі 
 Памяці вучонага: ШАШКОЎ Анатоль Герасімовіч // Нацыянальная акадэмія навук Беларусі
 Анатоль Герасімавіч Шашкоў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 Шашков Анатолий Герасимович // Знаменитые люди Гомельщины  

Катэгорыя:Супрацоўнікі Інстытута прыродакарыстання НАНБ
Катэгорыя:Супрацоўнікі Інстытута прыкладной фізікі НАНБ
Катэгорыя:Цеплафізікі Беларусі
Катэгорыя:Фізікі СССР
Катэгорыя:Фізікі Беларусі
Катэгорыя:Заслужаныя дзеячы навукі Беларускай ССР